Twee uit motor geslinger tydens botsing; drie beseerArgieffoto: ER24 Twee mense is dood en drie in ŉ kritieke toestand ná ŉ botsing Donderdagmiddag tussen drie voertuie op Malibongwe-rylaan in Johannesburg. Russel Meiring, ER24-woordvoerder, het gesê twee mense, wat uit hul motor geslinger is, was reeds dood met die aankoms van nooddienste op die toneel. “Die mense het langs hul voertuig op die pad gelê – daar was niks wat ons meer vir hulle kon doen nie,” sê hy. Meiring sê drie ander mense is bygestaan deur ER24 en ander nooddienste, en na ŉ nabye hospitaal vervoer. Hulle het matige tot ernstige beserings opgedoen. Meer besonderhede oor die botsing is nog nie bekend nie, maar die polisie was op die toneel vir nadere ondersoek.